C 152/182
BG
Официален вестник на Европейския съюз
6.4.2022 г.
1.6.
ЕИСК призовава Европейския съюз да помогне на по-слабо развитите държави да подобрят своите технологични способности, за да се избегне рискът от заобикаляне на МКВЕГ. 1.7.
Солидна проверка на действителните емисии, съпътстващи внесените продукти, ще бъде ключът към справедливо внедряване на механизма за корекция на въглеродните емисии на границите.
ЕИСК препоръчва Комисията да определи конкретни искания към упълномощените органи, извършващи проверка. 1.8.
Комитетът отбелязва необходимостта от силен отпечатък на промишлеността в Европа, която е напълно конкурента и отговорна по отношение на климата. 1.9.
Комитетът приканва Комисията успоредно със законодателната процедура да извърши проучване на въздействието относно възможните последици от МКВЕГ по веригата за създаване на стойност в резултат на неговото прилагане. 1.10.
Въвеждането на механизма за корекция на въглеродните емисии на границите би довело до значителна промяна в световната търговска система.
ЕС трябва да предприеме всички необходими стъпки, за да гарантира, че МКВЕГ няма да доведе до увеличаване на емисиите на парникови газове в други части на света и в резултат на това до евентуално увеличаване на световни емисии.
Механизмът за корекция на въглеродните емисии на границите по никакъв начин не трябва да води до деиндустриализация на ЕС.
ЕС трябва да намери баланс между амбициите си в областта на климата и реалния факт, че намаляването на емисиите на парникови газове е глобален проблем. 1.11.
Политическото измерение на механизма за корекция на въглеродните емисии на границите не е подчертано в достатъчна степен.
Окончателните решения относно МКВЕГ ще се основават до голяма степен не само на дискусии в рамките на ЕС, но и на преговорите, които ще са необходими с търговските партньори за постигане на съгласие за резултата и с цел избягване на търговски конфликт. 1.12.
ЕИСК има разумни очаквания, че един функциониращ механизъм за корекция на въглеродните емисии на границите ще направи по-стабилна заетостта във вече щадящите климата бивши предприятия и сектори с високо потребление на CO2.
Той обаче предупреждава и за риска от неуспех на механизма за корекция на въглеродните емисии на границите съвместно със схемата за търговия с емисии (СТЕ).
Пълното премахване на безплатното предоставяне на квоти в резултат от въвеждането на механизма за корекция на въглеродните емисии на границите би могло да доведе до значителна загуба на работни места в ЕС. 1.13.
МКВЕГ ще подкрепи както амбицията на ЕС в областта на климата, така и по-силния бъдещ промишлен отпечатък в Европа.
При прилагането на механизма за корекция на въглеродните емисии на границите трябва да се вземат предвид очевидни рискове, като например трудности при проверката на предоставената информация относно емисиите на CO2 от трети държави и евентуално заобикаляне на мерките, по време на и след преходния период.
2.
Обобщение на предложението на Комисията 2.1.
На 14 юли Комисията публикува пакета „Подготвени за цел 55“ („Fit for 55“): постигане на целта на ЕС в областта на климата до 2030 г. по пътя към неутралност по отношение на климата“ (1), който включва предложение въз основа на механизма за корекция на въглеродните емисии на границите (МКВЕГ) (2), което е тясно свързано с преразглеждането на Директивата за схемата за търговия с емисии (СТЕ) (3).
Самият пакет „Подготвени за цел 55“ („Fit for 55“) възниква в резултат на съобщението относно Европейския зелен пак (4), което беше представено на 15 декември 2019 г. 2.2.
Предложението предвижда прилагане на „условна СТЕ“ за вноса на редица промишлени продукти и електроенергия.
Секторите, обхванати в първата фаза, са: цимент, стомана, торове, алуминий и електроенергия. 2.3.
За материалите с по-интензивна обработка надолу по веригата предложението вече включва много продукти надолу по веригата.
Има позоваване на „комплексни продукти“, което би могло да разшири обхвата на предложението. 2.4.
Административната тежест, свързана с механизма за корекция на въглеродните емисии на границите, се поема от Комисията, държавите членки и вносителите на пазара на ЕС.
(1) (2) (3) (4)
COM(2021) COM(2021) COM(2021) COM(2019)
550 564 551 640
final. final. final. final.